**Toimittajat ilman rajoja** (ransk. *Reporters sans frontières*, engl. *Reporters Without Borders*, esp. *Reporteros Sin Fronteras*) on Pariisissa päämajaansa pitävä, vuonna 1985 perustettu kansainvälinen järjestö, joka tutkii ja pyrkii laajentamaan lehdistönvapautta. Järjestö on kooltaan pieni, eikä siinä ole julkisuudessa näkyviä jäseniä, mutta se on silti saanut osakseen kansainvälistä arvostusta. Esimerkiksi Euroopan parlamentti on palkinnut järjestön työn sananvapauden hyväksi Saharov-palkinnolla (2005).

Toimittajat ilman rajoja: **2022 Maailman lehdistönvapauden indeksi**

|  |  |
| --- | --- |
|   Erittäin vakava tilanne
  Vaikea tilanne
  Huomattavia ongelmia |   Tyydyttävä tilanne
  Hyvä tilanne
  Ei luokiteltu/ Ei dataa |

Järjestö julkaisee vuosittain listaa maailman valtioista lehdistönvapauden mukaan.

Järjestö saa merkittävän osan varoistaan länsimailta, mistä syystä sitä on syytetty puolueellisuudesta. Varoista 11 prosenttia tulee Ranskalta, 15 prosenttia Euroopan komissiolta ja 1,3 prosenttia *Center for Free Cuba* -nimiseltä järjestöltä. Osa varoista on peräisin Yhdysvaltain kongressin rahoittamalta *National Endowment for Democracy* -järjestöltä.

Suomeen perustettiin järjestön alaosasto keväällä 2013. Järjestö järjestää seminaareja ja keskustelutilaisuuksia toimittajia ja sananvapautta koskevista aiheista.

Järjestön Suomen-osaston puheenjohtaja Ilkka Nousiainen erosi joulukuussa 2017, sen jälkeen kun ilmeni, että hänellä ja järjestön hallituksella on erilainen näkemys Viestikoekeskusta koskevasta *Helsingin Sanomien* jutusta. Nousiainen piti juttua ylilyöntinä, mutta järjestön hallitus katsoi, että sen tehtävä on puolustaa sananvapautta ja se tukee jutun tehneitä toimittaja.

Järjestön Suomen osaston uudeksi puheenjohtajaksi valittiin helmikuussa 2024 Kaius Niemi.

Lähteet
-------

1. ↑  Reporters Without Borders *Encyclopædia Britannica, britannica.com*. Viitattu 25.12.2020. (englanniksi)
2. ↑  2022 World Press Freedom Index  2022. Toimittajat ilman rajoja (Reporters Without Borders), rsf.org. Viitattu 3.5.2022. (englanniksi)
3. 1 2  Marcus Ziemann: Toimittajat ilman rajoja -puheenjohtaja Ilkka Nousiainen HS:n tietovuotojutusta: "Tämä on virhe Helsingin Sanomilta ja puolustusvoimilta"  18.12.2017. Yleisradio, yle.fi, uutiset. Viitattu 25.12.2020.
4. ↑  Salim Lamrani: The Reporters Without Borders Fraud  3.5.2005. ZNet (www.zmag.org).  Arkistoitu 28.12.2005. Viitattu 6.5.2006. (englanniksi)
5. ↑  Toimittajat ilman rajoja tuli nyt Suomeenkin (Arkistoitu – Internet Archive), hs.fi 5.6.2013.
6. ↑  Toimittajat ilman rajoja
7. ↑  Toimittajat ilman rajoja -puheenjohtaja erosi HS:n vuotojutun takia *Yle.fi, uutiset*.  22.12.2017. Viitattu 22.12.2017.
8. ↑  Kaius Niemi Toimittajat ilman rajoja johtoon *www.toimittajatilmanrajoja.fi*.  22.2.2024. Viitattu 24.3.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Toimittajat ilman rajoja**.
* www.rsf.org Toimittajat ilman rajoja -järjestön kotisivu
* Toimittajat ilman rajoja -järjestön Suomen osaston kotisivu

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Katalonia
* Saksa
* Israel
* Yhdysvallat
* Japani
* Puola
* Portugali

 |
|  |
| Tieteilijät | 
* CiNii

 |

 |